《赠仙茅道士》
宋代·裘万顷

茅斋高卧日将午，自起钩帘试香缕。
门前剥啄谁叩门，杖履萧香颜貌古。
亟呼儿童延入座，饷以清风涤袢暑。
论医说相俱第一，触热远来寻我语。
嗟哉人生浪辛苦，到头事事皆尘土。
万钱鼎食吾无取，君有仙茅幸分与。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。